Enot

Aliza Abdullah (lahir 3 Disember 1978) (Jawi: الیزا عبدالله) atau lebih dikenali sebagai Enot merupakan seorang pelakon dan pelawak wanita Malaysia. Beliau mula mencipta nama pada tahun 2000 menerusi siri komedi Mat Despatch arahan bapa saudaranya, Rashid Sibir. Beliau juga pernah menjadi juri tetap rancangan realiti Raja Lawak musim kedua pada tahun 2008.

 Kerjaya lakonan 
Enot mula dikenali menerusi watak Jojo dalam siri komedi Mat Despatch. Gandingan Enot bersama pelakon komedi lain seperti Raja Azura, Sharifah Shahirah, Amyza Aznan dan Syanie ternyata menimbulkan fenomena tersendiri di kalangan peminat. Ketika itu beliau menggunakan nama komersial Aliza Abdullah namun lebih dikenali dengan nama Jojo, wataknya dalam siri tersebut dan kemudian baru dikenali sebagai Enot sehingga ke hari ini. 

Populariti Enot mula memuncak apabila disunting oleh penerbit Shahrulezad Mohameddin untuk berganding bersama pelawak Sheila Rusly dan Sharifah Shahora dalam drama Enot pada tahun 2002. Drama arahan Azman Yahya (Jinggo) itu mencipta fenomena sebagai antara drama komedi yang sangat popular pada tahun tersebut. Enot melakonkan watak sebagai Enot, seorang gadis kampung persis Cinderella versi gemuk yang sering dibuli oleh dua orang kakak tirinya. Menerusi drama inilah Enot mendapat nama gelaran komersialnya, dan nama Enot kekal hingga kini. 

Selepas Enot, drama tersebut disambung ke Enot Rayalah Pulak dan sekuel terakhir dalam bentuk VCD; Enot VCDlah Pulak. Kesemua drama tersebut mendapat sambutan hebat dan akhirnya menghadiahkan Enot anugerah pertamanya dalam bidang seni lakon apabila dinobatkan sebagai Pelakon Harapan di Anugerah Skrin 2003. 

Selepas demam Enot berakhir, beliau mula cenderung untuk memegang watak-watak yang lebih kompleks. Antara yang paling diingati ialah kemunculan Enot dalam telenovela Dalam Hati Ada Cinta menyaksikan Enot berganding bersama aktres terkenal Umie Aida. Telenovela yang disiarkan Astro selama 5 musim itu terus menghangatkan populariti Enot. Enot juga mencuba watak sebagai gadis hip hop dalam siri VCD Gosok. 

Pada tahun 2006, Enot membuat kemunculan perdana selepas melahirkan anak kedua apabila berganding bahu bersama pelawak Didie Alias dalam drama komedi Labuna Labuni. Drama yang diadaptasikan daripada filem arahan P. Ramlee berjudul Labu Labi itu ternyata mendapat sambutan hangat hingga dicalonkan dalam beberapa anugerah. Enot juga dicalonkan di Anugerah Seri Angkasa untuk kategori Aktres Komedi TV Terbaik. 

Selepas watak-watak popular seperti Jojo, Enot dan Labuna, beliau sekali lagi mendapat peranan yang signifikan apabila memegang watak Saodah dalam siri komedi Odah Drebar. Siri komedi yang disiarkan di RTM2 ini menjadi drama komedi yang popular pada tahun 2008. Tahun itu juga menyaksikan Enot melangkah setapak lagi apabila dilantik sebagai juri tetap untuk program realiti pencarian bakat komedi Raja Lawak musim kedua di Astro serta menyertai program realiti amal Sehati Berdansa musim ketiga bersama suaminya Zainul Abidin Mat Nor. Biarpun tidak memenangi pertandingan tersebut, bakat tarian Enot mendapat pujian. Enot mewakili Malaysian Athma Council dan berjaya mengumpul RM7000 untuk didermakan kepada badan amal tersebut. 

Enot juga pernah bergandingan bersama aktres komedi berbadan besar seperti Adibah Noor dan Syanie dalam siri komedi 3G. Pada tahun 2010, Enot mengacarakan program TV bersama Didie Alias yang mana program tersebut berbentuk game show bersama rakan-rakan artis yang lain.

 Kehidupan peribadi 
Enot merupakan anak saudara kepada pengarah terkenal, Rashid Sibir yang bertanggungjawab memperkenalkan beliau ke dunia lakonan. Beliau dikenali sebagai artis yang pandai menyimpan rahsia peribadi. Perkahwinan pertamanya bersama lelaki yang tidak dikenali pada tahun 2000 pernah diabadikan dalam salah satu episod siri komedi Mat Despatch. Perkahwinan ini dikurniakan dua orang cahaya mata perempuan. 

Setelah bercerai pada tahun 2007, Enot berkenalan dengan salah seorang krew produksi drama komedi Odah Drebar iaitu Zainul Abidin, dan akhirnya mereka mengikat tali perkahwinan pada 21 November 2008. Zainul merupakan saudara kepada aktres komedi Nik Sayyidah Fatihah aka Mek. 

Enot juga menceburi bidang perniagaan apabila melancarkan jenama biskut Enot Cookies pada tahun 2007. Pada bulan ramadhan setiap tahun, Enot dan suami membuka gerai jualan di bazar serta kini secara tetap boleh didapati di Downtown, Cheras Kuala Lumpur.

Beliau mula mengenakan tudung pada akhir 2012.
 Populariti duo 1 vs 0 
Gandingan Didie yang kurus bersama Enot yang gempal mencipta fenomena tersendiri. Kedua-dua pelawak ini sering muncul bersama dalam banyak drama komedi selepas kejayaan Labuna Labuni. Kedua-dua mereka menjadi sahabat baik selepas seringkali berlakon bersama. Terbaru, Didie dan Enot digandingkan pula sebagai hos dalam game show terbaru Astro Warna (saluran 132) iaitu Kalau Berani 1 VS 0 yang memulakan siarannya 16 Julai 2009, Khamis, 9.30 malam.

Filemografi

Filem
 Tahun  Tajuk Watak Catatan  2003 Laila Isabella  Filem pertama  2004 Cinta Luar Biasa  Rose2007 Cinta Yang Satu  Isteri Bob Kayangan  Upik 2012 Baik Giler  Penyamun 2 2017 Kau Takdirku  Awek Dating 2 Penampilan khas 

Telefilem
 Tahun  Tajuk Watak Saluran TV  Catatan 2002 Enot  EnotVCD  Telefilem pertama  Enot2 Rayalah Pulak!  Enot2003 Enot3 VCDlah Pulak!  Enot Gosok  Hang 2 Cikgu Siti 2004 Gosok 2  Limah Putrajaya  TV32005 Bisikan Azazil Astro Ria Bahulu Hangus Keluarga Pasca Merdeka  TV3 2006 Labuna Labuni LabunaAstro Ria 2011 Pontianak Beraya Di Kampung Batu  Piah 2012 Calon Suamiku Kawan Pejabat Hafiz Astro Prima 2021 Busker Bercinta TV2

Drama
 Tahun  Tajuk Watak Saluran TV  Catatan  1998–2001 Mat Despatch  Jojo TV1 Drama pertama  2004–2006 Dalam Hati Ada Cinta  Baby Astro Ria 2008 Odah Drebar  TV22009 Zati & Si Mawas  Kak Mah TV3 Sebumbung  TV1 Chef Jo TV3 Keliwon (Musim 1)  Mariah Episod: "Puja"2021 Madam E-Wallet  Dear Cinta  Kaak Milah Perisik Cinta Tak Diundang  Fiza2022 Balai Raya Kampung Senyum  TV AlHijrah Sitkom  Guard Komando  Kak Long TV9 Adakah Engkau Menungguku  Mak LongTV3 Wanita Milik Tuan Putra  Zuridah  2024 Hello Jodoh  Puan Rozy

Drama web
 Tahun  Tajuk Watak  Rangkaian  Catatan  2023 Dara & The Gang Mak Minah Tonton Drama web pertama 

Televisyen
 Tahun  Tajuk Peranan  Saluran TV  Catatan  2008 Raja Lawak Astro (Musim 2) Juri Tetap  Astro Prima 2009 Kalau Berani 1 Vs 0 Pengacara Astro Warna Mengacara bersama Didie Alias 2013 Betul ke Bohong? (Musim 4) Artis Jemputan  2014 Betul ke Bohong? (Musim 5) 

Peserta
 Tahun  Tajuk 2013 MasterChef Selebriti Malaysia (musim ke-2) 

Anugerah dan pencalonan
 Pelakon Harapan - Anugerah Skrin 2003 menerusi drama Enot
 (Finalis) Artis Baru Popular (ABPBH) - Anugerah Bintang Popular Berita Harian 2003
 (Finalis) Artis Komedi Wanita Popular (ABPBH) - Anugerah Bintang Popular Berita Harian edisi 2003, 2006 dan 2009. 
 (Finalis) Aktres Komedi TV Terbaik - Anugerah Seri Angkasa 2006 menerusi drama Labuna Labuni

 Rujukan 

 Pautan luar 


Kategori:Kelahiran 1978
Kategori:Pelakon wanita Malaysia
Kategori:Pelawak Malaysia
Kategori:Pelakon filem Malaysia
Kategori:Pelakon televisyen Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Negeri Sembilan
Kategori:Orang hidup
Kategori:Pelakon wanita Malaysia abad ke-21
2003